Kawaaj na wi katz'ib'aaj. Yey taq ri winaq kakaj na wi kakil uwach.
Ruuk' uchomaal ri'. katz'uyi'ik, yey kutz'ib'aaj jun chilonik. Jun chilonik chwi ri k'o'm, jun chilonik lik choom. Rire kuril uwach ri xutz'ib'aaj. K'o jujun taq tziij na xkanajta pasaqiil. Jela ri' xuts'ib'aaj tan chik. Xu'an tan chik. Jay julaaj chik. Che ri xin'ano xelik. Lik xe'eek uk'u'x che ri xutz'ib'aaj. Kuk'utib'eej chikiwach ri winaq, ri achib'i'iil, che ri rach ch'a'teel. Konojel xe'eek kik'u'x che, konojel lik keki'kotik ruuk' ri chilonik.
Yey ri in kinwoq' taj taj ri tz'ib'anik. Kintzukuj jun alii lik ch'ich'oj uk'u'x, lik ch'uti'm uk'u'x. Yey kantzelej junaam ub'ixikiil che.
Chatz'ib'aaj juna chilonik.
Rire xutz'ib'aaj. Yey chiri' keb'alax wi ri eb'ajtz'ib'aneel. Ri taq chilonik kaq'alijin pa taq ri wuuj tz'iib'. E taq ta Chilonik chwi taq ajaaw, chwi taq sa'ch choom. E ta chik, wa' e chilonik chwi taq xaqi tob' winaq lik sa'chik katatajik chikiwa taq ri chilonik taq ajaaw yey chwi taq sa'ch choom: wa taq chilonik qab'ij k'o, chwi taq ajaas, taq sa'ch k'o taq winaq xa kakinoji'j. Ronojel ri qak'oxomaj lik nim. Xoqo ri qak'asleem re ronojel q'iij nojinaq che k'iyal taq kiko'temaal. Pa k'o wi winaq reta'aam uchapab'exiik ri tziij chilonik re kuki'kotisaaj jujun taq chik winaq, re kuq'atisaaj na'ojib'al, e k'o taq ri e tz'ib'aneel.
K'o jujun taq chike e -nimaq tz'ib'aneel- chwach panoq kaweta'maj pan kiwach. Yey, rike e k'o waral, kinkita' loq, ri ix chiqawach loq kixk'oji' chutzaal taq choom achib'i'iil. Kin'eek tan chik che utzukuxiik k'omaab', alab'oo pu alitoom. Pa taq kink'ut wi wiib' jewa' kinb'i'ij chike: in, ri in chilonik.